शत्रुघ्न सिन्हा का पीएमसी बैंक घोटाले पर फूटा गुस्सा, बोले- सरकार/आरबीआई होते कौन हैं उनके पैसा निकालने पर प्रतिबंध...  
शत्रुघ्न सिन्हा का पीएमसी बैंक घोटाले पर फूटा गुस्सा
'सरकार/आरबीआई होते कौन हैं उनके पैसा निकालने पर प्रतिबंध...'
शत्रुघ्न सिन्हा का ट्वीट हुआ वायरल
बॉलीवुड एक्टर और कांग्रेस नेता शत्रुघ्न सिन्हा (Shatrughan Sinha) अपने बेबाक अंदाज के लिए जाने जाते हैं. वो किसी भी मुद्दे पर अपनी राय जरूर रखते हैं. उन्होंने एक बार पीएमसी बैंक (PMC Bank) का मुद्दा उठाया है. शत्रुघ्न सिन्हा ने इस संबंध में एक ट्वीट किया है और सरकार पर निशाना साधा है. उनका यह ट्वीट सुर्खियों में है. यूजर्स भी उनके इस ट्वीट पर जमकर रिएक्शन दे रहे हैं. शत्रुघ्न सिन्हा (Shatrughan Sinha Tweet) ने एक के बाद एक कई ट्वीट कर जरूरी मुद्दे उठाए हैं. वैसे भी उनके ट्वीट सोशल मीडिया पर खूब वायरल होते हैं.  

Sir, can we draw your attention to the depositors of #PMCBANK. They have been hanging fire for their own money for months now as their need is logical & deserving. After all it's their hard earned money. Who the hell are we / Govt officials / RBI to restrict their withdrawals ?

शत्रुघ्न सिन्हा (Shatrughan Sinha) ने लिखा: सर, क्या हम आपका ध्यान पीएमसी बैंक (PMC Bank) के खाताधारकों की ओर दिला सकते हैं. वे पिछले कुछ महीने से अपने खुद के पैसे के लिए परेशान हैं, और उनकी जरूरत तर्कपूर्ण है. आखिरकार यह उनका मेहनत का पैसा है. हम/सरकार/आरबीआई उनके पैसा निकालने पर प्रतिबंध लगाने वाले होते कौन हैं?

They are struggling & crying hoarse for their own money, in our bank, in our country. Some have even died due to harassment.
Not done Sir, now this should be taken as SOS with the #FinMinistry, #PMOINDIA, #HMOINDIA . A humble appeal to give them the desired relief soon,

शत्रुघ्न सिन्हा (Shatrughan Sinha)ने एक और ट्वीट किया है और लिखा हैः 'वह अपने बैंक और अपने देश में अपने पैसे के लिए संघर्ष कर रहे हैं और परेशान हो रहे हैं. कुछ तो उत्पीड़न की वजह से दम भी तोड़ चुके हैं. यह सही नहीं, इसको जितना जल्दी हो सके सुलझाया जाना चाहिए. विनम्र अनुरोध है कि उनको जल्द से जल्द राहत दी जाए. उन्हें ठगा महसूस नहीं होने दिया जाए और उनका भरोसा कायम रखा जाए. जय हिंद'. शत्रुघ्न सिन्हा ने इस तरह यह मुद्दा उठाया और सरकार पर निशाना साधा.